

 **REPUBLIKA HRVATSKA**

*PRIMORSKO – GORANSKA ŽUPANIJA*

*OPĆINA LOKVE*

**OPĆINSKI NAČELNIK**

KLASA: 112-02/23-01/1

URBROJ: 2170-23-02-23-1

Lokve, 24.ožujka 2023.

Na temelju Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014. – 2020. Operativnog programa Učinkoviti ljudski potencijali, poziva ZAŽELI – PROGRAM ZAPOŠLJAVANJA ŽENA – FAZA III broj poziva UP.02.1.1.16, Ugovor broj: UP.02.1,16.0331, članka 29. stavka 1. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18 i 112/19) i članka 47. Statuta Općine Lokve („Službene novine Općine Lokve“ broj 4/21, 5/22 i 6/22 – pročišćeni tekst) Općinski načelnik Općine Lokve raspisuje

**O G L A S**

**ZA PRIJAM U SLUŽBU NA RADNO MJESTO**

     1.  **Voditelj/ica projekta - Program „Zaželi“ - faza III** - na određeno vrijeme, za vrijeme trajanja projekta (do 6 mjeseci), uz obvezni probni rad od dva mjeseca – 1 izvršitelj

Opći uvjeti za prijam u službu:

* punoljetnost
* hrvatsko državljanstvo
* zdravstvena sposobnost za obavljanje poslova radnog mjesta na koje se osoba prima.

Osim općih uvjeta za prijam u službu kandidati moraju ispunjavati slijedeće posebne uvjete za prijam u službu:

* srednja stručna sprema društvenog smjera, upravnog smjera ili gimnazija
* najmanje 1 godine radnog iskustva na odgovarajućim poslovima
* poznavanje rada na računalu
* položen državni ispit.

U službu ne može biti primljena osoba kod koje postoje zapreke prijma u službu propisane člancima 15. i 16. Zakona o službenicima i namještenicima u lokalnoj i područnoj (regionalnoj) samoupravi (dalje u tekstu: Zakon).

Na Oglas za prijam u službu mogu se ravnopravno prijaviti kandidati oba spola, a izrazi koji se u ovom Oglasu koriste za osobe, u muškom su rodu i odnose se ravnopravno na oba spola.

Osoba koja ima potrebno radno iskustvo na odgovarajućim poslovima, a bez položenog državnog stručnog ispita, može se primiti u službu i rasporediti na radno mjesto, uz obvezu da ga položi u roku od godine dana od prijma u službu.

Radnim iskustvom na odgovarajućim poslovima podrazumijeva se radno iskustvo ostvareno na poslovima odgovarajuće stručne spreme i struke u službi u upravnim tijelima lokalnih jedinica, u državnoj upravi ili javnoj službi, u radnom odnosu kod privatnog poslodavca, za vrijeme samostalnog obavljanja profesionalne djelatnosti prema posebnim propisima te obavljanjem poslova u međunarodnim organizacijama.

Ako kandidat ostvaruje pravo na prednost pri zapošljavanju prema posebnom zakonu, dužan je u prijavi na Oglas pozvati se na to pravo i ima prednost u odnosu na ostale kandidate samo pod jednakim uvjetima.

Kandidati koji ostvaruju pravo prednosti pri zapošljavanju na temelju članka 101. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17 i 98/19), dokazuju to rješenjem ili potvrdom o priznatom statusu iz koje je vidljivo to pravo, potvrdom o nezaposlenosti Hrvatskog zavoda za zapošljavanje izdanom u vrijeme trajanja ovog oglasa, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor i sl.). Dodatne informacije za ostvarivanje prava prednosti pri zapošljavanju navedene su na sljedećoj poveznici: <https://www.gov.hr/moja-uprava/branitelji/zaposljavanje-397/prednost-pri-zaposljavanju/403>

Kandidati koji ostvaruju pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj: 157/13, 152/14, 39/18 i 32/20) dokazuju to rješenjem ili potvrdom o priznatom statusu iz koje je vidljivo to pravo.

Kandidati koji ostvaruju pravo prednosti pri zapošljavanju na temelju članka 48.f Zakona o zaštiti vojnih i civilnih invalida rata („Narodne novine“ broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), dokazuju to rješenjem ili potvrdom o priznatom statusu iz koje je vidljivo to pravo, potvrdom o nezaposlenosti Hrvatskog zavoda za zapošljavanje izdanom u vrijeme trajanja ovog Oglasa, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor i sl.).

Uz prijavu na Oglas kandidati su dužni priložiti sljedeće priloge:

a) životopis,

b) dokaz o hrvatskom državljanstvu (preslik važećeg dokumenta kojim se dokazuje hrvatsko državljanstvo: domovnice ili osobne iskaznice ili putovnice ili vojne iskaznice),

c) dokaz o stručnoj spremi (preslik diplome kojom se potvrđuje ispunjavanje uvjeta stupnja obrazovanja (stručne spreme) i struke određene ovim Oglasom),

d) dokaz o radnom iskustvu na odgovarajućim poslovima (preslik rješenja, ugovora, potvrde poslodavca ili sl., a koja mora sadržavati vrstu poslova koju je obavljao i razdoblja u kojem je kandidat obavljao navedene poslove) a koje je evidentirano u matičnoj evidenciji Hrvatskog zavoda za mirovinsko osiguranje,

e) dokaz o ukupnom radnom iskustvu (preslik potvrde ili elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje),

f) uvjerenje općinskog suda da se protiv kandidata ne vodi kazneni postupak i da nije pravomoćno osuđen za kaznena djela iz članka 15. stavka 1. Zakona, ne starije od 6 (šest) mjeseci od dana objave ovog Oglasa,

g) vlastoručno potpisanu izjavu da za prijam u službu ne postoje zapreke iz članaka 15. i 16. Zakona,

h) dokaz o poznavanju rada na računalu (preslik potvrde o polaženju tečaja informatike, presliku svjedodžbe ako je polagao predmet informatiku ili vlastoručno potpisana izjava),

i) dokaz o položenom državnom ispitu,

j) dokaz o zdravstvenoj sposobnosti,

k) dokazi o ostvarivanju prava prvenstva,

l) vlastoručno potpisanu izjavu o suglasnosti s korištenjem osobnih podataka.

Isprave se prilažu u neovjerenom presliku, a prije pristupanja prethodnoj provjeri znanja i sposobnosti pisanim testiranjem, kandidat će predočiti izvornike ili ovjerene preslike.

Isprave se mogu priložiti u neovjerenim preslikama te će izabrani kandidat predočit izvornik isprava.

Dokaz o zdravstvenoj sposobnosti kandidati nisu dužni priložiti uz prijavu na Oglas već će se ona ishoditi prije donošenja rješenja o imenovanju u službu. Kandidat je dužan pristupiti zdravstvenom pregledu po pozivu jer se inače smatra da je povukao prijavu na Oglas.

Urednom prijavom smatra se vlastoručno potpisana prijava koja sadrži sve podatke i priloge navedene u Oglasu.

Osoba koja nije podnijela pravodobnu i urednu prijavu ili ne ispunjava formalne uvjete iz oglasa, ne smatra se kandidatom prijavljenim na oglas.

S kandidatima prijavljenim na Oglas provest će se testiranje i intervju, a po potrebi i provjera praktičnog rada, radi provjere znanja i sposobnosti bitnih za obavljanje poslova radnog mjesta za koje se primaju.

Intervju se provodi samo s kandidatima koji su ostvarili najmanje 50% bodova iz pisanog dijela.

Ako kandidat ne pristupi prethodnoj provjeri znanja, smatra se da je povukao prijavu na Oglas.

Opis poslova i podaci o plaći radnog mjesta, način obavljanja prethodne provjere znanja i sposobnosti kandidata, područje provjere te pravni i drugi izvori za pripremanje kandidata za provjeru navedeni su na mrežnoj stranici [www.lokve.hr](http://www.lokve.hr)

Povjerenstvo za provedbu Oglasa utvrdit će listu kandidata koji ispunjavaju formalne uvjete iz Oglasa te će isti biti obaviješteni o danu, vremenu i mjestu održavanja prethodne provjere znanja i sposobnosti najmanje 5 (pet) dana prije održavanja provjere, a ta obavijest bit će istaknuta i na web-stranici Općine Lokve [www.lokve.hr](http://www.lokve.hr)

Ako kandidat ne pristupi provjeri, smatrat će se da povlači prijavu na Oglas.

Prijave na Oglas s dokazima o ispunjavanju uvjeta podnose se u **roku od 8 dana** od dana objave na mrežnim stranicama Hrvatskog zavoda zapošljavanje na adresu:

**Općina Lokve,**

**Šetalište golubinjak br. 6**

**51316 Lokve,**

**s naznakom: „Ne otvaraj – Oglas za prijam u službu – voditelj/ica projekta**

**„Zaželi“ – faza III“**

Prijave se mogu dostaviti i u pisarnicu Općine Lokve na adresu Šetalište Golubinjak 6, 51316 Lokve u zatvorenoj omotnici.

Urednom prijavom smatra se prijava koja sadrži sve podatke i priloge navedene u oglasu.

O rezultatima Oglasa kandidati će biti obaviješteni u zakonskom roku.

Sukladno Općoj uredbi o zaštiti podataka (EU 2016/679 – u daljnjem tekstu: Uredba) i Zakonu o provedbi opće uredbe o zaštiti podataka („Narodne novine“ broj 42/18), Općina Lokve kao voditelj obrade osobnih podataka sa istima će postupati prema načelima obrade osobnih podataka navedenih u članku 5. Uredbe.

Svi prijavitelji su dužni ispuniti izjavu o suglasnosti s korištenjem osobnih podataka koja se može preuzeti na stranicama Općine Lokve [www.lokve.hr](http://www.lokve.hr) nastavno na ovaj Oglas.

.

Načelnik

Toni Štimac, v.r.